5**/**2023**.**

Üllés Nagyközségi Önkormányzat
Képviselőtestület *Pénzügyi- és Ügyrendi Bizottsága*2023. *május 23-án megtartott nyílt* ülésének

JEGYZŐKÖNYVE

*Tfik-ban rögzítve: 2023. június*

Üllés Nagyközségi Önkormányzat
Képviselőtestület Pénzügyi- és Ügyrendi Bizottsága
2023. május 23-i nyílt ülésén meghozott

HATÁROZATOK

**54/2023.(V.23.) PÜB.határozat**  4.o.

**Tárgy:** A Pénzügyi- és Ügyrendi Bizottság 2023. május 23-i nyílt és zárt ülésének napirendi pontjai

**55/2023.(V.23.) PÜB.határozat** 6. o.

**Tárgy:** Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet 4. sz. módosításáról

**56/2023.(V.23.) PÜB.határozat** 7. o.

**Tárgy:** 2022. évi költségvetési maradvány felhasználása

**57/2023.(V.23.) PÜB.határozat** 7. o.

**Tárgy:** Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet (zárszámadás) végrehajtása

**58/2023.(V.23.) PÜB.határozat** 8. o.

**Tárgy:** Az önkormányzat és szervei 2023. évi költségvetéséről és annak végrehajtásáról, a költségvetési gazdálkodás 2023. évi vitelének szabályairól szóló 2/2023.(II.15.)önkormányzati rendelet 1. sz. módosításáról

**59/2023.(V.23.) PÜB.határozat** 9. o.

**Tárgy:** Rendelet-tervezet a Képviselőtestület és szervei Szervezeti és Működési Szabályzatáról szóló 16/2019.(XI.13.) önkormányzati rendelet módosításáról

**60/2023.(V.23.) PÜB.határozat** 10. o.

**Tárgy:** Rendelet-tervezet az idegenforgalmi adóról

**61/2023.(V.23.)PÜB.határozat** 10. o.

**Tárgy:** Üllés Nagyközségi Önkormányzat 2022. évi belső ellenőrzési jelentése

**62/2023.(V.23.)PÜB.határozat** 11. o.

**Tárgy:** Babarczi Vendégház szállásdíjainak meghatározása

**63/2023.(V.23.)PÜB.határozat** 13. o.

 **Tárgy:** Homokháti Kistérség Többcélú Társulása Integrált Szociális és Gyermekjóléti Központ

 Üllési Tagintézmény 2022. évi zárszámadása alapján a feladattal nem terhelt szabad

 pénzmaradványának vissza kérése

**64/2023.(V.23.)PÜB.határozat** 13. o.

**Tárgy:** Együttműködési megállapodás a Homokháti Önkormányzatok Kistérségfejlesztési

Társulása és az érintett tagönkormányzatok között a KEHOP-3.2.1-15-2018-00031

kódszámú pályázat sikeres megvalósítása, fenntartása és jövőbeli működtetése

érdekében

**65/2023.(V.23.)PÜB.határozat** 14. o.

**Tárgy:** A Homokháti Kistérség Többcélú Társulásának XXV., XXVI. számú módosításokkal egységes szerkezetbe foglalt társulási megállapodásának és szervezeti és működési szabályzatának módosítása

**66/2023.(V.23.)PÜB.határozat** 15. o.

**Tárgy:** Zárt ülés elrendelése

Jegyzőkönyv

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2023. május 23-án megtartott nyílt ülésén.

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről az ülés kezdetekor jelen vannak:

Dudás János elnök, Mészáros Marcell bizottság tagja

Távolmaradását előzetesen jelezte: Fodorné Bodrogi Judit Zsuzsanna bizottság tagja

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző, Fáncsik Judit pénzügyi-gazdálkodási csoportvezető

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Fodorné Bodrogi Judit Zsuzsanna bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a napirendek meghívó szerinti megtárgyalását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**54/2023.(V.23.) PÜB.határozat**

**Tárgy:** A Pénzügyi- és Ügyrendi Bizottság 2023. május 23-i nyílt és zárt ülésének napirendi pontjai

**HATÁROZAT**

A Pénzügyi- és Ügyrendi Bizottság a 2023. május 23-i nyílt és zárt ülés napirendi pontjait az alábbiak szerint elfogadja:

**1.) Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet 4. sz. módosításáról**

*Előadó: Nagy Attila Gyula polgármester*

**2) Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet (zárszámadás) végrehajtása**

 *Előadó: Nagy Attila Gyula polgármester*

**3.) Az önkormányzat és szervei 2023. évi költségvetéséről és annak végrehajtásáról, a költségvetési gazdálkodás 2023. évi vitelének szabályairól szóló önkormányzati rendelet 1. sz. módosításáról**

*Előadó: Nagy Attila Gyula polgármester*

**4.) Rendelet-tervezet a Képviselőtestület és szervei Szervezeti és Működési Szabályzatáról szóló 16/2019.(XI.13.) önkormányzati rendelet módosításáról**

*Előadó: Nagy Attila Gyula polgármester*

**5.) Rendelet-tervezet az idegenforgalmi adóról**

*Előadó: Nagy Attila Gyula polgármester*

**6.)** **Üllés Nagyközségi Önkormányzat 2022. évi belső ellenőrzési jelentése**

*Előadó: Nagy Attila Gyula polgármester*

**Aktuális kérdések**

**7.) Babarczi Vendégház szállásdíjainak meghatározása**

*Előadó: Nagy Attila Gyula polgármester*

 **8.) Homokháti Kistérség Többcélú Társulása Integrált Szociális és Gyermekjóléti**

 **Központ Üllési Tagintézmény 2022. évi zárszámadása alapján a feladattal nem terhelt**

 **szabad pénzmaradványának vissza kérése**

*Előadó: Nagy Attila Gyula polgármester*

 **9.)Együttműködési megállapodás a Homokháti Önkormányzatok Kistérségfejlesztési**

 **Társulása és az érintett tagönkormányzatok között a KEHOP-3.2.1-15-2018-00031**

 **kódszámú pályázat sikeres megvalósítása, fenntartása és jövőbeli működtetése**

 **érdekében**

*Előadó: Nagy Attila Gyula polgármester*

**10.) A Homokháti Kistérség Többcélú Társulásának XXV., XXVI. számú módosításokkal egységes szerkezetbe foglalt társulási megállapodásának és szervezeti és működési szabályzatának módosítása**

*Előadó: Nagy Attila Gyula polgármester*

**ZÁRT ÜLÉS**

**11.) Étkezési térítési díjhátralékok**

*Előadó: Dr. Borbás Zsuzsanna jegyző*

**12.) Kálmán Zsolt és Kálmánné Czapp Hajnalka Üllés, Dorozsmai út 16. szám alatti lakosok lakáscélú támogatás visszafizetési ügye**

*Előadó: Nagy Attila Gyula polgármester*

Erről jegyzőkönyvi kivonaton értesítést kap:

1. bizottsági tagok

**1.) Napirend**

**Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet 4. sz. módosításáról**

Előadó: Nagy Attila Gyula polgármester

Dudás János PÜB elnöke: az anyagot megkapták. Nagyon részletes, aprólékos anyag, forintra pontosan kell számolni. Komoly munkát igényel.

Fáncsik Judit pénzügyi-gazdálkodási csoportvezető: a bevételi és kiadási oldalnak forintra pontosan meg kell egyezni.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**55/2023.(V.23.) PÜB.határozat**

**Tárgy:** Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet 4. sz. módosításáról

**HATÁROZAT**

A Pénzügyi- és Ügyrendi Bizottság „Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet 4. sz. módosításáról” szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1. bizottsági tagok

**2) Napirend**

**Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet (zárszámadás) végrehajtása**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Fáncsik Judit pénzügyi-gazdálkodási csoportvezető: részéről történt egy elírás, amit már csak az anyag megküldése után vett észre. Ez az elírás a határozati javaslatban több rubrikában lévő összeget is módosít. Javította, a jegyzőkönyvben már a helyes számok szerepelnek majd. A mellékletekben lévő számok helyesek.

Dudás János PÜB elnöke: a pénzmaradvány összege a várakozást felülmúlta.

Fáncsik Judit pénzügyi-gazdálkodási csoportvezető: igen, szép szám, de a kötelezettségvállalások nagyjából meghaladják azt.

Nagy Attila Gyula polgármester: sajnos ez a helyzet. Ezt minden fórumon tudatniuk kell, ki kell egészíteni a költségvetést. A napirend szempontjából lényeg, a tavalyi évet még jól zárták.

Dudás János PÜB elnöke: kérdés, észrevétel van-e? Amennyiben nincs, úgy javasolja először az előterjesztésben foglalt határozati javaslat javított verziójának elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**56/2023.(V.23.) PÜB.határozat**

**Tárgy:** 2022. évi költségvetési maradvány felhasználása

**HATÁROZAT**

A Pénzügyi- és Ügyrendi Bizottság „2022. évi költségvetési maradvány felhasználása” tárgyú határozati javaslatban foglaltak elfogadásával egyetért.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: javasolja a zárszámadási rendelet elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**57/2023.(V.23.) PÜB.határozat**

**Tárgy:** Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet (zárszámadás) végrehajtása

**HATÁROZAT**

A Pénzügyi- és Ügyrendi Bizottság „Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022. (II. 15.) önkormányzati rendelet (zárszámadás) végrehajtása” című rendelet-tervezet megalkotását támogatja.

Erről jegyzőkönyvi kivonaton értesítést kap:

1. bizottsági tagok

**3.)Napirend**

**Az önkormányzat és szervei 2023. évi költségvetéséről és annak végrehajtásáról, a költségvetési gazdálkodás 2023. évi vitelének szabályairól szóló 2/2023.(II.15.)önkormányzati rendelet 1. sz. módosításáról**

Előadó: Nagy Attila Gyula polgármester

Dudás János PÜB elnöke: az előterjesztést megkapták.

Nagy Attila Gyula polgármester: kiadásként kell tervezni a kerékpárutak kivitelezésének és a parkfelújítás költségeit. A támogatás az elkülönített számlákra megérkezett?

Fáncsik Judit pénzügyi-gazdálkodási csoportvezető: igen, ez az előterjesztésben is szerepel.

Dudás János PÜB elnöke: a kerékpárút a megyehatárig kerül megépítésre?

Nagy Attila Gyula polgármester: nem, az Erdei Iskolától a Siposmalomig tart majd, ennek költsége 430 millió Ft lesz. Kilométerenként többmint 100 millió Ft + ÁFA.

Lehet, hogy a kivitelezők kevesebb pénzért is vállalni fogják. Jelenleg a mélyépítő cégek keresik a munkát. Az biztos, hogy a támogatási összegbe bele fognak férni, lehet, hogy még a költségvetésben meghatározottnál kevesebbe is kerül majd.

Dudás János PÜB elnöke: ő a kerékpárút km-enkénti tervezett összegét nagyon sokallja.

A bevételi és kiadási „sarokszámaik” lassan a két-milliárdot közelítik, ebből 800 millió körüli összeg pályázati jellegű.

Kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**58/2023.(V.23.) PÜB.határozat**

**Tárgy:** Az önkormányzat és szervei 2023. évi költségvetéséről és annak végrehajtásáról, a költségvetési gazdálkodás 2023. évi vitelének szabályairól szóló 2/2023.(II.15.) önkormányzati rendelet 1. sz. módosításáról

**HATÁROZAT**

A Pénzügyi- és Ügyrendi Bizottság „Az önkormányzat és szervei 2023. évi költségvetéséről és annak végrehajtásáról, a költségvetési gazdálkodás 2023. évi vitelének szabályairól szóló 2/2023.(II.15.) önkormányzati rendelet 1. sz. módosításáról” szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1. bizottsági tagok

*(Fáncsik Judit pénzügyi-gazdálkodási csoportvezető 13 óra 16 perckor távozik az ülésteremből)*

**4.) Napirend**

**Rendelet-tervezet a Képviselőtestület és szervei Szervezeti és Működési Szabályzatáról szóló 16/2019.(XI.13.) önkormányzat rendelet módosításáról**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Dr. Borbás Zsuzsanna jegyző: a rendeletet több ponton is módosítani szükséges:

- megkezdi működését a Babarczi vendégház, ezt önként vállalt feladatként a rendeletben fel kell tüntetni,

- 7. sz. mellékletéből törölni kell a Forrás 4 Szennyvíz-Közmű Önkormányzati Társulást, tekintettel arra, hogy a Társulás 2022. október 31. napjával jogutód nélkül megszűnt,

- a rendelet – kormányzati funkciókat tartalmazó - 4. számú függelékét, mellékletként kell szerepeltetni a Magyar Államkincstár kérésére, illetve

- pontosítani szükséges a belső ellenőri tevékenységre, valamint a tanyagondnoki szolgálat és étkeztetésre vonatkozó rendelkezéseket.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**59/2023.(V.23.) PÜB.határozat**

**Tárgy:** Rendelet-tervezet a Képviselőtestület és szervei Szervezeti és Működési Szabályzatáról szóló 16/2019.(XI.13.) önkormányzati rendelet módosításáról

**HATÁROZAT**

A Pénzügyi- és Ügyrendi Bizottság „A Képviselőtestület és szervei Szervezeti és Működési Szabályzatáról szóló 16/2019. (XI.13.) önkormányzati rendelet módosításáról” szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1. bizottsági tagok

**5.) Napirend**

**Rendelet-tervezet az idegenforgalmi adóról**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Dr. Borbás Zsuzsanna jegyző: a bekövetkezett jogszabályváltozásokra, valamint az újonnan kialakított Babarczi vendégház működtetése miatt új rendelet-tervezet elkészítése vált indokolttá. A rendelet-tervezetbe a törvényi változások átvezetésre kerültek, valamint az adómérték a helyi adókról szóló törvény értelmében 200 Ft-ról 300 Ft-ra történő emelése történik meg. A rendelet hatályba lépése 2024. január 1 lenne.

Nagy Attila Gyula polgármester: az ifjúsági szálláshelyre vonatkozik kedvezmény?

Dr. Borbás Zsuzsanna jegyző: törvény erejénél fogva van mentesség, 18 év alatt idegenforgalmi adót fizetni nem kell.

Nagy Attila Gyula polgármester: bejelentették a turisztikai ügynökségnek, a szálláshely minősítése megtörtént, számlaképesek, a működés feltételei adottak.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**60/2023.(V.23.) PÜB.határozat**

**Tárgy:** Rendelet-tervezet az idegenforgalmi adóról

**HATÁROZAT**

A Pénzügyi- és Ügyrendi Bizottság „Rendelet-tervezet az idegenforgalmi adóról szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1. bizottsági tagok

**6.) Napirend**

**Üllés Nagyközségi Önkormányzat 2022. évi belső ellenőrzési jelentése**

Előadó: Nagy Attila Gyula polgármester

Dudás János PÜB elnöke: az anyagot megkapták, a jelentés nagyon részletes

Nagy Attila Gyula polgármester: a belső ellenőrükkel elégedettek. Vállalkozóként végzi tevékenységét. Mikortól?

Dr. Borbás Zsuzsanna jegyző: emlékezete szerint az idei évtől. Az elmúlt évben a belső ellenőr többek között ellenőrizte a helyi adók nyilvántartását, az adókötelezettségek teljesítését, a hátralékok behajtását, a külső felekkel kötött szerződések részleteit, teljesítését; az önkormányzati vagyon nyilvántartásait; a Csigabiga Óvoda és Bölcsőde működését-gazdálkodását.

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**61/2023.(V.23.) PÜB.határozat**

**Tárgy:** Üllés Nagyközségi Önkormányzat 2022. évi belső ellenőrzési jelentése

**HATÁROZAT**

A Pénzügyi- és Ügyrendi Bizottság „Üllés Nagyközségi Önkormányzat 2022. évi belső ellenőrzési jelentése” előterjesztésben foglalt határozati javaslat elfogadását támogatja.

Erről jegyzőkönyvi kivonaton értesítést kap:

1. bizottsági tagok

**Aktuális kérdések**

**7.) Napirend**

**Babarczi Vendégház szállásdíjainak meghatározása**

Előadó: Nagy Attila Gyula polgármester

Dudás János PÜB elnöke: az anyagot megkapták. Feltételezi, a szálláshely bérbeadásának feltételeit a környékbeli szálláshelyek feltételeihez igazították.

Mészáros Marcell bizottság tagja: mi határozza meg, hogy előfoglaláskor a szálláshely bérleti díjának 100 %-át kell befizetni? Törvény? Jogszabály?

Nagy Attila Gyula polgármester: ez a bérlet biztosítékként került megállapításra. Sokan azt csinálják, hogy lefoglalják a szállást, aztán ha találnak olcsóbbat, odamennek.

Mészáros Marcell bizottság tagja: a neten nézett több önkormányzati szállást, országosan nem igazán látott hasonló gyakorlatot - leginkább 50 %-os befizetést kérnek csupán.

Dr. Borbás Zsuzsanna jegyző: ebben az esetben kétszer kell számlázni. 100 %-os összegű előfoglalásnál 14 napon túli visszamondás esetén elég sok pénze elveszhet a vendégnek.

A bérbeadás feltételeit egyébként több héten keresztül vizsgálták a hasonló szálláshelyek esetében.

Módosíthatják a 100 %-os mértéket 50 %-ra, akkor kétszer kell számlázni.

Nagy Attila Gyula polgármester: ő támogatja az előfoglalási díj 50 %-ra csökkentését, életszerűbb. Nem olyan nagy számban fordulhat elő a lemondás. Volt és van már foglalásuk.

Dudás János PÜB elnöke: amennyiben egy cég idetelepülne, a munkásoknak a hely akár folyamatos szállást is biztosíthatna, bár így a 7000 Ft/nap hónapra felszorozva, igen húzós lehet.

Nagy Attila Gyula polgármester: először is meg kell határozni a szálláshely létrejöttének célját. Véleménye szerint nagy igény mutatkozott a helyre – a vendégházat elsődlegesen ezért is alakították ki –családi, baráti programok kapcsán. Nyilván hosszabb távon biztosabb bevételt jelentene egy hosszabb távú bérbevétel, de akkor az említett cél, igény nem lenne kielégítve.

Amennyiben ez megoldható – egyedi képviselőtestületi döntéssel - kiadhatják hosszabb távra is, de nem a tavasztól őszig tartó főszezonban.

Dr. Borbás Zsuzsanna jegyző: az előterjesztésben szerepel – minden év január 1-jétől külön testületi döntés nélkül mind a bérleti díjat, mind pedig a fűtési-hűtési felárat a KSH által hivatalosan meghatározott infláció mértékével szükséges emelni.

Nagy Attila Gyula polgármester: lehetőség, de ne kötelező legyen az emelés.

Juhász Attila alpolgármester: egyetért, legyen meg a lehetőség, hogy külön testületi döntés nélkül emelhessenek.

Dr. Borbás Zsuzsanna jegyző: az előterjesztésben a „jogosult” emelni szerepel, tehát az emelés nem kötelező, csak lehetőség az infláció mértékének függvényében.

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslatban foglaltak támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**62/2023.(V.23.) PÜB.határozat**

**Tárgy:** Babarczi Vendégház szállásdíjainak meghatározása

**HATÁROZAT**

A Pénzügyi- és Ügyrendi Bizottság „Babarczi Vendégház szállásdíjainak meghatározása” tárgyú előterjesztésben foglalt határozati javaslat elfogadását támogatja azzal, hogy a határozati javaslatban szereplő mondat: „Foglaláskor a szállásdíj 100%-át 5 munkanapon belül kell megfizetni.” az alábbiakra módosuljon:

„Foglaláskor a szállásdíj 50%-át 5 munkanapon belül kell megfizetni.”

Erről jegyzőkönyvi kivonaton értesítést kap:

1. bizottsági tagok

**8.) Napirend**

**Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2022. évi zárszámadása alapján a feladattal nem terhelt szabad pénzmaradványának visszakérése**

Előadó: Nagy Attila Gyula polgármester

Dudás János PÜB elnöke: az anyagot megkapták. Az anyagból és a pénzmaradvány összegéből az tűnik ki, hogy a társulás takarékos gazdálkodást folytat.

Nagy Attila Gyula polgármester: igen, ez így van, nagyon odafigyelnek a működésre.

Dr. Borbás Zsuzsanna jegyző: a szociális étkeztetés szakfeladatot önállóan, nem társulásban látják el, ezt a jövőre nézve érdemes lenne átgondolni. Lehet, hogy az üzemeltetés továbbra is

saját konyhával ugyan, de társultan a finanszírozás kedvezőbb lenne az önkormányzat számára.

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslatban foglaltak támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**63/2023.(V.23.) PÜB.határozat**

**Tárgy:** Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2022. évi zárszámadása alapján a feladattal nem terhelt szabad pénzmaradványának visszakérése

**HATÁROZAT**

A Pénzügyi- és Ügyrendi Bizottság „Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2022. évi zárszámadása alapján a feladattal nem terhelt szabad pénzmaradványának visszakérése” tárgyú előterjesztésben foglalt határozati javaslat elfogadását támogatja.

Erről jegyzőkönyvi kivonaton értesítést kap:

1. bizottsági tagok

**9.) Napirend**

**Együttműködési megállapodás a Homokháti Önkormányzatok Kistérségfejlesztési Társulása és az érintett tagönkormányzatok között a KEHOP-3.2.1-15-2018-00031 kódszámú pályázat sikeres megvalósítása, fenntartása és jövőbeli működtetése érdekében**

Előadó: Nagy Attila Gyula polgármester

Dudás János PÜB elnöke: az anyagot megkapták.

Nagy Attila Gyula polgármester: van egy KEHOP-os pályázat, melynek kapcsán együttműködési megállapodást kell kötni a projekt biztonságos fenntartása, működtetése kapcsán.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**64/2023.(V.23.) PÜB.határozat**

**Tárgy:** Együttműködési megállapodás a Homokháti Önkormányzatok Kistérségfejlesztési Társulása és az érintett tagönkormányzatok között a KEHOP-3.2.1-15-2018-00031 kódszámú pályázat sikeres megvalósítása, fenntartása és jövőbeli működtetése érdekében

HATÁROZAT

A Pénzügyi- és Ügyrendi Bizottság „Együttműködési megállapodás a Homokháti Önkormányzatok Kistérségfejlesztési Társulása és az érintett tagönkormányzatok között a KEHOP-3.2.1-15-2018-00031 kódszámú pályázat sikeres megvalósítása, fenntartása és jövőbeli működtetése érdekében” tárgyú előterjesztésben foglalt határozati javaslat elfogadását támogatja.

Erről jegyzőkönyvi kivonaton értesítést kap:

1. bizottsági tagok

**10.) Napirend**

**A Homokháti Kistérség Többcélú Társulásának XXV., XXVI. számú módosításokkal egységes szerkezetbe foglalt társulási megállapodásának és szervezeti és működési szabályzatának módosítása**

Előadó: Nagy Attila Gyula polgármester

Dudás János PÜB elnöke: az anyagot megkapták.

Dr. Borbás Zsuzsanna jegyző: a módosítás indokait az előterjesztés tartalmazza, így többek között a MÁK cofog kód törlést kért, a védőnői szolgálat államosításra kerül, ill. változott a megyerendszer elnevezése és a lakosságszám is.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**65/2023.(V.23.) PÜB.határozat**

**Tárgy:** A Homokháti Kistérség Többcélú Társulásának XXV., XXVI. számú módosításokkal egységes szerkezetbe foglalt társulási megállapodásának és szervezeti és működési szabályzatának módosítása

HATÁROZAT

A Pénzügyi- és Ügyrendi Bizottság „A Homokháti Kistérség Többcélú Társulásának XXV., XXVI. számú módosításokkal egységes szerkezetbe foglalt társulási megállapodásának és szervezeti és működési szabályzatának módosítása” tárgyú előterjesztésben foglalt határozati javaslatok elfogadását támogatja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**66/2023.(V.23.) PÜB.határozat**

**Tárgy:** Zárt ülés elrendelése

**H A T Á R O Z A T**

A Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 13 óra 35 perckor lezárja.

k.m.f.

Dudás János Mészáros Marcell

bizottság elnöke bizottság tagja